Rimini Makama
Rimini Haraya Makama, bụ onye ọkàiwu  na onye nduzi nke mmekọrịta ọha na gọọmentị na Microsoft Naijiria.

Ndabere na agụmakwụkwọ 
Amụrụ ya na Jos, Plateau steetị Naijiria. Ọ gụrụ akwụkwọ ọkàiwu na Mahadum Jos, ma nweta nzere mastas na Mahadum Reading.

Ọrụ 
Rimini Haraya Makama bụ Onye Nchịkwa ihe gbasara gọọmentị na Microsoft MEA. Ọ bu onye ọkachamara n'ihe metụtara gọọmentị na ịhaziri ndị ọha ihe teknụzụ na otu ojiji ya na-emetụta ndi oha.

Ọ na-ahụ maka ijikwa mmepe na mmejuputa atumatu ndị Microsoft na ngalaba obodo niile ebe ha metụtara mmekọrịta nke ụlọ ọrụ ahụ. Ọ na-eme ka mmekọrịta nke ụlọ ọrụ ya dịkwuo omimi na ndị isi gọọmentị, ndị na-achịkwa usoro iwu, ndị ome iwu, nzukọ mba na ndị agụmakwụkwọ

Tupu ọ banye na Microsoft, ọ bụ onye isi maka okwu mkparịta ụka, Africa Practice ebe ọ webatara ụfọdụ ụlọ ọrụ mba buru ibu na EMEA bata n'ahịa Naijiria ma na-enyere aka ịhazi ha dịka ndị mmekọ dị mkpa na ahia ọrụ ha ma gbaa ndị mba ọzọ ume itinye ego na n'ahia ahụ. Ọ bụbụ onye isi na-enyere aka maka iwu na Office nke Iwu na International Criminal Police Organization - ICPO - INTERPOL na Lyon, France.

Rimini nwere LLB na Mahadum Jos, Nigeria, BL na ụlọ akwukwo ọkọaiwu nke Naijiria, LLM na International Law & World Order si Mahadum Reading, UK, yana CIM Diploma na London School of Marketing. Na 2014, Forbes matara ya dị ka otu n'ime ụmụ agbọghọ iri abụọ na-erubeghi afọ iri anọ ma si ike na mba Afrika. Ọ bụ onye isi hụrụ maka ihe nkiri 2016 Green White Green nke pụtara n'ọtụtụ memme nkiri mba dị iche iche gụnyere Toronto International Film Festival. Mmasị ya gụnyere mmepụta ihe nkiri na ụlọ ahịa ejiji.

Ihe ndị ọzọ 
Na ọnwa Disemba 2014, Forbes dere na Rimini Makama bụ otu n'ime ụmụ nwanyị iri abụọ kachasị ike n'Africa.

Hụ kwa 

 Ada Osakwe
 Amy Jadesimi
 Adiat Disu

Ebe m si dee 

Mmadụ ndi di ndụ
Ụmụ nwaanyị oji ego achọ ego
Onye ọkàiwu
Ndị gụrụ akwuwo na Mahadum Jos